text:
exemplaire unique, en langues allemande, anglaise, danoise, espagnole, finnoise, française, grecque, irlandaise, italienne, néerlandaise, portugaise et suédoise, chaque texte faisant également foi, cet exemplaire étant déposé dans les archives du secrétariat général du Conseil de l'Union européenne.
 Arna dhéanamh sa Bhruiséil, ar an ochtú lá is fiche de Bhealtaine sa bhliain míle naoi gcéad nócha a hocht, i scríbhinn bhunaidh amháin sa Bhéarla, sa Danmhairgis, san Fhionlainnis, sa Fhraincis, sa Ghaeilge, sa Ghearmáinis, sa Ghréigis, san Iodáilis, san Ollainnis, sa Phortaingéilis, sa Spáinnis agus sa tSualainnis, agus comhúdarás ag gach ceann de na téacsanna sin; déanfar an scríbhinn bhunaidh sin a thaisceadh i gcartlann Ardrúnaíocht Chomhairle an Aontais Eorpaigh.
 Fatto a Bruxelles, addì ventotto maggio millenovecentonovantotto, in unico esemplare in lingua danese, finlandese, francese, greca, inglese, irlandese, italiana, olandese, portoghese, spagnola, svedese e tedesca, ciascun testo facente ugualmente fede; l'esemplare è depositato negli archivi del Segretariato generale del Consiglio dell'Unione europea.
 Gedaan te Brussel, de achtentwintigste mei negentienhonderd achtennegentig, in één exemplaar in de Deense, de Duitse, de Engelse, de Finse, de Franse, de Griekse, de Ierse, de Italiaanse, de Nederlandse, de Portugese, de Spaanse en de Zweedse taal, zijnde alle teksten gelijkelijk authentiek, dat wordt nedergelegd in het archief van het Secretariaat-generaal van de Raad van de Europese Unie.
 Feito em Bruxelas, em vinte e oito de Maio de mil novecentos e noventa e oito, em exemplar único, nas línguas alemã, dinamarquesa, espanhola, finlandesa, francesa, grega, inglesa, irlandesa, italiana, neerlandesa, portuguesa e sueca, fazendo igualmente fé cada um dos textos, ficando esse exemplar depositado nos arquivos do Secretariado-Geral do Conselho da União Europeia.
 Tethy Brysselissä kahdentenakymmenentenäkahdeksantena päivänä toukokuuta vuonna tuhatyhdeksänsataayhdeksänkymmentäkahdeksan englannin, espanjan, hollannin, iirin, italian, kreikan, portugalin, ranskan, ruotsin, saksan, suomen ja tanskan kielellä yhtenä kappaleena, jonka jokainen teksti on yhtä todistusvoimainen ja joka talletetaan Euroopan unionin neuvoston pääsihteeristön arkistoon.
 Som skedde i Bryssel den tjugoåttonde maj nittonhundranittioåtta i ett enda exemplar på danska, engelska, finska, franska, grekiska, iriska, italienska, nederländska, portugisiska, spanska, svenska och tyska språken, varvid varje text äger samma giltighet, och detta exemplar skall deponeras i arkiven hos generalsekretariatet för Europeiska unionens råd.
 Pour le gouvernement du Royaume de Belgique
 Voor de regering van het Koninkrijk België
 Für die Regierung des Königreichs Belgien
 For regeringen for Kongeriget Danmark
 Für die Regierung der Bundesrepublik Deutschland
 Για την κυβέρνηση της Ελληνικής Δημοκρατίας
 Por el Gobierno del Reino de España
 Pour le gouvernement de la République française
 Thar ceann Rialtas na hÉireann
 For the Government of Ireland
 Per il governo della Repubblica italiana
 Pour le gouvernement du Grand-Duché de Luxembourg
 Voor de regering van het Koninkrijk der Nederlanden
 Für die Regierung der Republik Österreich
 Pelo Governo da República Portuguesa
 Suomen hallituksen puolesta
 På finska regeringens vägnar
 På svenska regeringens vägnar
 For the Government of the United Kingdom of Great Britain and Northern Ireland


text:
 15.3.2012
 BG
 Официален вестник на Европейския съюз
 L 76/7
 РЕШЕНИЕ НА СЪВМЕСТНИЯ КОМИТЕТ НА ЕИП
 No 126/2011
 от 2 декември 2011 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение на Съвместния комитет на ЕИП No 47/2011 от 20 май 2011 г. (1).
 (2)
 Директива 2009/57/ЕО на Европейския парламент и на Съвета от 13 юли 2009 г. относно защитните конструкции при преобръщане на колесните селскостопански или горски трактори (2) следва да бъде включена в Споразумението.
 (3)
 Директива 2009/75/ЕО на Европейския парламент и на Съвета от 13 юли 2009 г. относно защитните конструкции при преобръщане на селскостопанските или горските колесни трактори (статични изпитвания) (3) следва да бъде включена в Споразумението.
 (4)
 Директива 2009/57/ЕО отменя Директива 77/536/ЕИО на Съвета (4), която е включена в Споразумението и която следва съответно да отпадне от Споразумението.
 (5)
 Директива 2009/75/ЕО отменя Директива 79/622/ЕИО на Съвета (5), която е включена в Споразумението и която следва съответно да отпадне от Споразумението,
 ПРИЕ НАСТОЯЩОТО РЕШЕНИЕ:
 Член 1
 Глава II от приложение II към Споразумението се изменя, както следва:
 1.
 Текстът на точка 11 (Директива 77/536/ЕИО на Съвета) се заменя със следното:
 „32009 L 0057: Директива 2009/57/ЕО на Европейския парламент и на Съвета от 13 юли 2009 г. относно защитните конструкции при преобръщане на колесните селскостопански или горски трактори (ОВ L 261, 3.10.2009 г., стр. 1).
 За целите на настоящото споразумение разпоредбите на тази директива се четат със следната адаптация:
 В приложение VI се добавя следното:
 „IS за Исландия
 FL за Лихтенщайн
 16. за Норвегия“
 2.
 Текстът на точка 17 (Директива 79/622/ЕИО на Съвета) се заменя със следното:
 „32009 L 0075: Директива 2009/75/ЕО на Европейския парламент и на Съвета от 13 юли 2009 г. относно защитните конструкции при преобръщане на селскостопанските или горските колесни трактори (статични изпитвания) (ОВ L 261, 3.10.2009 г., стр. 40).
 За целите на настоящото споразумение разпоредбите на тази директива се четат със следната адаптация:
 В приложение VI се добавя следното:
 „IS за Исландия
 FL за Лихтенщайн
 16. за Норвегия“
 Член 2
 Текстовете на директиви 2009/57/ЕО и 2009/75/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 3 декември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 2 декември 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 196, 28.7.2011 г., стр. 25.
 (2) ОВ L 261, 3.10.2009 г., стр. 1.
 (3) ОВ L 261, 3.10.2009 г., стр. 40.
 (4)

type: contracts

jurisdiction: EU


text:
 26.11.2015
 BG
 Официален вестник на Европейския съюз
 L 311/16
 РЕШЕНИЕ НА СЪВМЕСТНИЯ КОМИТЕТ НА ЕИП
 No 266/2014
 от 12 декември 2014 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2015/2133]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегиран регламент (ЕС) No 492/2014 на Комисията от 7 март 2014 г. за допълване на Регламент (ЕС) No 528/2012 на Европейския парламент и на Съвета по отношение на правилата за подновяване на разрешения за биоциди, които са предмет на взаимно признаване (1) следва да бъде включен в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 12нщ (Регламент за изпълнение (ЕС) No 438/2014 на Комисията) от глава XV от приложение II към Споразумението за ЕИП се вмъква следната точка:
 „12ннa.
 32014 R 0492: Делегиран регламент (ЕС) No 492/2014 на Комисията от 7 март 2014 г. за допълване на Регламент (ЕС) No 528/2012 на Европейския парламент и на Съвета по отношение на правилата за подновяване на разрешения за биоциди, които са предмет на взаимно признаване (ОВ L 139, 14.5.2014 г., стр. 1).“
 Член 2
 Текстовете на Делегиран регламент (ЕС) No 492/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 13 декември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 12 декември 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 139, 14.5.2014 г., стр. 1.
 (2) Без отбелязани конституционни изисквания.


text:
 26.11.2015
 BG
 Официален вестник на Европейския съюз
 L 311/32
 РЕШЕНИЕ НА СЪВМЕСТНИЯ КОМИТЕТ НА ЕИП
 No 279/2014
 от 12 декември 2014 година
 за изменение на приложение II (Технически правила, стандарти, изпитания и сертифициране) към Споразумението за ЕИП [2015/2146]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива 2009/127/ЕО на Европейския парламент и на Съвета от 21 октомври 2009 г. за изменение на Директива 2006/42/ЕО по отношение на машините за прилагане на пестициди (1) следва да бъде включена в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 1в (Директива 2006/42/ЕО на Европейския парламент и на Съвета) от глава XXIV от приложение II към Споразумението за ЕИП се добавя следното:
 „, изменена със:
 —
 32009 L 0127: Директива 2009/127/ЕО на Европейския парламент и на Съвета от 21 октомври 2009 г. (OB L 310, 25.11.2009 г., стр. 29).“
 Член 2
 Текстовете на Директива 2009/127/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 13 декември 2014 г., при условие че всички нотификации, предвидени в член 103, параграф 1 от Споразумението за ЕИП, са внесени (2) в Съвместния комитет на ЕИП, или на датата на влизане в сила на Решение на Съвместния комитет на ЕИП No 203/2014 от 30 септември 2014 г. (3), или на датата на влизане в сила на Решение на Съвместния комитет на ЕИП No 208/2014 от 30 септември 2014 г. (4), в зависимост от това коя от тези дати е по-късната.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 12 декември 2014 година.
 За Съвместния комитет на ЕИП
 Председател
 Kurt JÄGER
 (1) ОB L 310, 25.11.2009 г., стр. 29.
 (2) Без отбелязани конституционни изисквания.
 (3) ОB L 202, 30.7.2015 г., стр. 57.
 (4) ОB L 202, 30.7.2015 г., стр. 96.


text:
 Важна правна забележка
 |
 22006D0028
 Официален вестник n° L 147 , 01/06/2006 стр. 0042 - 0043
 Решение No 28/2006 на Съвместния комитет на ЕИПот 10 март 2006 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение II към Споразумението е изменено с Решение No 144/2005 на Съвместния комитет на ЕИП от 2 декември 2005 г. [1](2) Определени клаузи за преглед от глава XV от приложение II към Споразумението следва да се редактират, тъй като някои от тях са разширени, а други заличени,РЕШИ:Член 1Глава XV от приложение II към Споразумението се изменя, както следва:1. В точка 1 (Директива 67/548/ЕИО на Съвета) изменените текстове на букви в) и г) се заменят със следното:"в) Следните разпоредби не се прилагат по отношение на Норвегия:i) член 30 във връзка с членове 4 и 5, относно изискванията за класификация, етикетиране и/или конкретни пределно допустими концентрации на веществата или групите от вещества, които са изброени в приложение I към директивата и са посочени в следния списък. Норвегия може да изиска прилагането на различни класификация, етикетиране и/или конкретни пределно допустими концентрации за тези вещества;Наименование | CAS No | Индекс No | Einecs |n-хексан | 110-54-3 | 601-037-00-0 | 203-777-6 |акриламид | 79-06-1 | 616-003-00-0 | 201-173-7 |ii) член 30 във връзка с членове 4 и 5, относно изискванията за класификация, етикетиране и/или конкретни пределни концентрации на веществата или групите от вещества, които не са изброени в приложение I към директивата, но са посочени в следния списък. Норвегия може да изиска прилагането на различни класификация, етикетиране и/или конкретни пределно допустими концентрации за тези вещества;Наименование | CAS No | Индекс No | Einecs |метилакриламидогликолат (съдържание на акриламид между 0,1 % и 0,01 %) | 77402-05-2 | (NOR-UNN-02-91) | 403-230-3 |метилакриламидометоксиацетат (съдържание на акриламид между 0,1 % и 0,01 %) | 77402-03-0 | (NOR-UNN-03-01) | 401-890-7 |iii) Разпоредбите на член 23, параграф 2 от директивата, които изискват употребата на думите "етикет на ЕО" за веществата, които попадат в обхвата на адаптираната буква в), първо тире по-горе,iv) Договарящите се страни са съгласни разпоредбите на актовете на Общността за опасните вещества и препарати да започнат да се прилагат до 1 юли 2007 г. В рамките на сътрудничеството за решаване на останалите проблеми през 2006 г. ще бъде направен преглед на ситуацията, включително на всички въпроси, които не са обхванати от законодателството на Общността. Ако някоя държава от Европейската организация за свободна търговия (ЕАСТ) реши, че се нуждае от дерогация по отношение на някой от актовете на Общността за класификацията и етикетирането, този акт не се прилага спрямо нея, освен ако Съвместният комитет на ЕИП не постигне съгласие по друго решение."2. В клаузата за преглед от точка 4 (Директива 76/769/ЕИО на Съвета) думите "живачни съединения", "пентахлорофенол" и "кадмий" се заличават.3. В клаузата за преглед от точка 4 (Директива 76/769/ЕИО на Съвета) "2005 г."


text: се заменя с "2009 г.".4. В клаузата за преглед от точка 10 (Директива 91/155/ЕИО на Комисията) " 1 юли 2005 г." се заменя с " 1 юли 2007 г.", а "2004 г." се заменя с "2006 г.".5. В точка 12с (Директива 1999/45/EC на Европейския парламент и на Съвета) адаптираните текстове на букви г) и д) се заменят със следното:"г) Следните разпоредби не се прилагат по отношение на Норвегия:i) Член 18, във връзка с членове 6 и 10, относно препаратите, които съдържат веществата, определени в точка 1 в), първо и второ тире.ii) Договарящите страни са съгласни разпоредбите на актовете на Общността за опасните вещества и препарати да започнат да се прилагат до 1 юли 2007 г. В рамките на сътрудничеството за решаване на останалите проблеми през 2006 г. ще бъде направен преглед на ситуацията, включително на всички въпроси, които не са обхванати от законодателството на Общността. Ако някоя държава от Европейската организация за свободна търговия (ЕАСТ) реши, че се нуждае от дерогация по отношение на някой от актовете на Общността за класификацията и етикетирането, този акт не се прилага спрямо нея, освен ако Съвместният комитет на ЕИП не постигне съгласие по друго решение."Член 2Настоящото решение влиза в сила от 11 март 2006 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [**].Член 3Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 10 март 2006 година.За Съвместния комитет на ЕИППредседателR. Wright[1] ОВ L 53, 23.2.2006 г., стр. 40.[**] Не са посочени конституционни изисквания.--------------------------------------------------


text:
 Важна правна забележка
 |
 22002D0138(01)
 Официален вестник n° L 019 , 23/01/2003 стр. 0001 - 0002 специално чешко издание глава 11 том 07 стр. 409 - 410 специално испанско издание глава 11 том 07 стр. 409 - 410 специално унгарско издание глава 11 том 07 стр. 409 - 410 специално литвийско издание глава 11 том 07 стр. 409 - 410 LV.ES глава 11 том 07 стр. 409 - 410 MT.ES глава 11 том 07 стр. 409 - 410 PL.ES глава 11 том 07 стр. 409 - 410 SK.ES глава 11 том 07 стр. 409 - 410 специално словенско издание глава 11 том 07 стр. 409 - 410
 Решение на Съвместния комитет на ЕИПNo 138/2002от 8 ноември 2002 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение II към споразумението беше изменено с Решение No 124/2002 на Съвместния комитет на ЕИП от 27 септември 2002 г. [1].(2) Директива 2001/85/EО на Европейския парламент и на Съвета от 20 ноември 2001 г. относно специални изисквания по отношение използваните за превоз на пътници превозни средства с повече от осем места за сядане без мястото на водача и за изменение на Директиви 70/156/ЕИО и 97/27/ЕО [2] трябва да бъде включена в споразумението,РЕШИ:Член 1Глава I на приложение II към споразумението се изменя, както следва:1. Към точка 1 (Директива 70/156/ЕИО на Съвета) се прибавя следното тире:- "— 32001 L 0085: Директива 2001/85/EО на Европейския парламент и на Съвета от 20 ноември 2001 г. (ОВ L 42, 13.2.2002 г., стр. 1)."2. Към точка 45ц (Директива 97/27/EО на Европейския парламент и на Съвета) се добавя следното:"изменено с:- 32001 L 0085: Директива 2001/85/EО на Европейския парламент и на Съвета от 20 ноември 2001 г. (ОВ L 42, 13.2.2002 г., стр. 1)."3. След точка 45ч (Директива 97/24/EО на Европейския парламент и на Съвета) се прибавя следното:"45ш. 32001 L 0085: Директива 2001/85/EО на Европейския парламент и на Съвета от 20 ноември 2001 г. относно специални изисквания по отношение използваните за превоз на пътници превозни средства с повече от осем места за сядане без мястото на водача и за изменение на Директиви 70/156/ЕИО и 97/27/ЕО (ОВ L 42, 13.2.2002 г., стр. 1).За целите на настоящото споразумение клаузите на споразумението се четат със следната адаптация:a) В приложение I към параграф 7.6.11.1 се прибавя следното:"Neyðarútgangur""Nødutgang"б) В приложение I към параграф 7.7.9.1 се прибавя следното:"Stoppistöð""Stopper"".Член 2Текстовете на Директива 2001/85/EО на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила на 9 ноември 2002 г., при условие че всички нотификации до Съвместния комитет на ЕИП [***] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 8 ноември


text:
 3.10.2019
 BG
 Официален вестник на Европейския съюз
 L 254/8
 РЕШЕНИЕ НА СЪВМЕСТНИЯ КОМИТЕТ НА ЕИП
 No 212/2017
 от 15 декември 2017 година
 за изменение на приложение I (Ветеринарни и фитосанитарни въпроси) към Споразумението за ЕИП [2019/1621]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2017/873 на Комисията от 22 май 2017 г. за разрешаване на употребата на L-триптофан, получен от Escherichia coli, като фуражна добавка за всички видове животни (1) следва да бъде включен в Споразумението за ЕИП.
 (2)
 Регламент за изпълнение (ЕС) 2017/895 на Комисията от 24 май 2017 г. за разрешаване на употребата на препарат от 3-фитаза, получена от Komagataella pastoris (CECT 13094), като фуражна добавка за пилета за угояване и кокошки носачки (притежател на разрешението Fertinagro Nutrientes S.L.) (2) следва да бъде включен в Споразумението за ЕИП.
 (3)
 Регламент за изпълнение (ЕС) 2017/896 на Комисията от 24 май 2017 г. за разрешаване на употребата на препарат от 6-фитаза, получена от Trichoderma reesei (ATCC SD-6528), като фуражна добавка в твърдо състояние за всички видове домашни птици и всички видове свине (с изключение на прасенца сукалчета) (притежател на разрешението Danisco (UK) Ltd) (3) следва да бъде включен в Споразумението за ЕИП.
 (4)
 Регламент за изпълнение (ЕС) 2017/912 на Комисията от 29 май 2017 г. за разрешаване на употребата на препарат от Lactobacillus plantarum DSM 29024 като фуражна добавка за всички видове животни (4) следва да бъде включен в Споразумението за ЕИП.
 (5)
 Регламент за изпълнение (ЕС) 2017/913 на Комисията от 29 май 2017 г. за разрешаване на употребата на препарат от фумонизин естераза, получена от Komagataella pastoris (DSM 26643), като фуражна добавка за всички видове птици (5) следва да бъде включен в Споразумението за ЕИП.
 (6)
 Регламент за изпълнение (ЕС) 2017/930 на Комисията от 31 май 2017 г. за разрешаване на употребата на препарат от микроорганизъм щам DSM 11798 от семейство Coriobacteriaceae като фуражна добавка за всички видове птици и за изменение на Регламент за изпълнение (ЕС) No 1016/2013 (6) следва да бъде включен в Споразумението за ЕИП.
 (7)
 Регламент за изпълнение (ЕС) No 2017/940 на Комисията от 1 юни 2017 г. за разрешаване на употребата на мравчена киселина като фуражна добавка за всички видове животни (7) следва да бъде включен в Споразумението за ЕИП.
 (8)
 Регламент за изпълнение (ЕС) 2017/950 на Комисията от 2 юни 2017 г. за изменение на Регламент за изпълнение (ЕС) No 1068/2011 по отношение на минималното съдържание на препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за пилета, отглеждани за кокошки носачки, и всички видове птици, отглеждани за носачки (притежател на разрешителното BASF SE) (8) следва да бъде включен в Споразумението за ЕИП.
 (9)
 Регламент за изпълнение (ЕС) 2017/961 на Комисията от 7 юни 2017 г. за разрешаване на употребата на препарат от Enterococcus faecium CECT 4 515 като фуражна добавка за отбити прасенца, на нов вид употреба във


text:
вода за пиене за отбити прасенца и пилета за угояване и за изменение на Регламент (ЕО) No 2036/2005 и на Регламент (ЕС) No 887/2011 (притежател на разрешението Evonik Nutrition & Care GmbH) (9) следва да бъде включен в Споразумението за ЕИП.
 (10)
 Регламент за изпълнение (ЕС) 2017/962 на Комисията от 7 юни 2017 г. за спиране на действието на разрешението за употреба на етоксихин като фуражна добавка за всички видове и категории животни (10) следва да бъде включен в Споразумението за ЕИП.
 (11)
 Регламент за изпълнение (ЕС) 2017/963 на Комисията от 7 юни 2017 г. за разрешаване на употребата на препарат от ендо-1,3(4)-бета-глюканаза, получена от Aspergillus aculeatinus (класифицирано по-рано като Aspergillus aculeatus) (CBS 589.94), ендо-1,4-бета-глюканаза, получена от Trichoderma reesei (класифицирано по-рано като Trichoderma longibrachiatum) (CBS 592.94), алфа-амилаза, получена от Bacillus amyloliquefaciens (DSM 9 553), ендо-1,4-бета-ксиланаза, получена от Trichoderma viride (NIBH FERM BP4842), и бацилозин, получен от Bacillus amyloliquefaciens (DSM 9 554), като фуражна добавка за всички видове птици и отбити прасенца и за изменение на регламенти (ЕО) No 358/2005 и (ЕС) No 1270/2009 (притежател на разрешението Kemin Europa NV) (11) следва да бъде включен в Споразумението за ЕИП.
 (12)
 Регламент за изпълнение (ЕС) No 2017/1007 на Комисията от 15 юни 2017 г. за разрешаване на употребата на препарат от лецитини като фуражна добавка за всички видове животни (12) следва да бъде включен в Споразумението за ЕИП.
 (13)
 Регламент за изпълнение (ЕС) 2017/1008 на Комисията от 15 юни 2017 г. за разрешаване на употребата на препарат от Lactococcus lactis PCM B/00039, Carnobacterium divergens PCM KKP 2012p, Lactobacillus casei PCM B/00080, Lactobacillus plantarum PCM B/00081 и Saccharomyces cerevisiae PCM KKP 2059p като фуражна добавка за пилета за угояване (притежател на разрешението JHJ Ltd) (13) следва да бъде включен в Споразумението за ЕИП.
 (14)
 Регламент за изпълнение (ЕС) 2017/173 на Комисията от 1 февруари 2017 г. за изменение на Регламент (ЕО) No 1292/2008 и Регламент за изпълнение (ЕС) No 887/2011 по отношение на наименованието на притежателя на разрешителните за Bacillus amyloliquefaciens CECT 5 940 и Enterococcus faecium CECT 4 515 (14), който бе включен в Споразумението чрез Решение на Съвместния комитет на ЕИП No 77/2017 от 5 май 2017 г. (15), следва също така да бъде добавен като акт за изменение на Регламент (ЕО) No 1292/2008 и Регламент за изпълнение (ЕС) No 887/2011.
 (15)
 Настоящото решение се отнася до законодателството относно фуражите. Законодателството относно фуражите не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Поради това настоящото решение не се прилага по отношение на Лихтенщайн.
 (16)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава II от приложение I към Споразумението за ЕИП се изменя, както следва:
 1.
 В точка 1щщт (Регламент (ЕО) No 2036/2005 на Комисията) се добавя следното тире:
 „—
 32017 R 0961: Регламент за изпълнение (ЕС) 2017/961 на Комисията от 7


text:
юни 2017 г. (ОВ L 145, 8.6.2017 г., стр. 7).“
 2.
 В точка 1щщж (Регламент (ЕО) No 358/2005 на Комисията) се добавя следното тире:
 „—
 32017 R 0963: Регламент за изпълнение (ЕС) 2017/963 на Комисията от 7 юни 2017 г. (ОВ L 145, 8.6.2017 г., стр. 18).“
 3.
 В точка 1щщщщщд (Регламент (ЕО) No 1292/2008 на Комисията) се добавя следното тире:
 „—
 32017 R 0173: Регламент за изпълнение (ЕС) 2017/173 на Комисията от 1 февруари 2017 г. (ОВ L 28, 2.2.2017 г., стр. 5).“
 4.
 В точка 1щщщщщх (Регламент (ЕС) No 1270/2009 на Комисията) се добавя следното тире:
 „—
 32017 R 0963: Регламент за изпълнение (ЕС) 2017/963 на Комисията от 7 юни 2017 г. (ОВ L 145, 8.6.2017 г., стр. 18).“
 5.
 В точка 2щн (Регламент за изпълнение (ЕС) No 887/2011 на Комисията) се добавя следното:
 „,изменен със:
 —
 32017 R 0173: Регламент за изпълнение (ЕС) 2017/173 на Комисията от 1 февруари 2017 г. (ОВ L 28, 2.2.2017 г., стр. 5).
 —
 32017 R 0961: Регламент за изпълнение (ЕС) 2017/961 на Комисията от 7 юни 2017 г. (ОВ L 145, 8.6.2017 г., стр. 7).“
 6.
 В точка 2щщп (Регламент за изпълнение (ЕС) No 1016/2013 на Комисията) се добавя следното:
 „,изменен със:
 —
 32017 R 0930: Регламент за изпълнение (ЕС) 2017/930 на Комисията от 31 май 2017 г. (ОВ L 141, 1.6.2017 г., стр. 6).“
 7.
 След точка 208 (Регламент за изпълнение (ЕС) 2017/1145 на Комисията) се вмъкват следните точки:
 „209.
 32017 R 0873: Регламент за изпълнение (ЕС) 2017/873 на Комисията от 22 май 2017 г. за разрешаване на употребата на L-триптофан, получен от Escherichia coli, като фуражна добавка за всички видове животни (ОВ 134, 23.5.2017, стр. 14).
 210.
 32017 R 0895: Регламент за изпълнение (ЕС) 2017/895 на Комисията от 24 май 2017 г. за разрешаване на употребата на препарат от 3-фитаза, получена от Komagataella pastoris (CECT 13094), като фуражна добавка за пилета за угояване и кокошки носачки (притежател на разрешението Fertinagro Nutrientes S.L.) (ОВ L 138, 25.5.2017 г., стр. 120).
 211.
 32017 R 0896: Регламент за изпълнение (ЕС) 2017/896 на Комисията от 24 май 2017 г. за разрешаване на употребата на препарат от 6-фитаза, получена от Trichoderma reesei (ATCC SD-6528), като фуражна добавка в твърдо състояние за всички видове домашни птици и всички видове свине (с изключение на прасенца сукалчета) (притежател на разрешението Danisco (UK) Ltd) (ОВ L 138, 25.5.2017 г., стр. 123).
 212.
 32017 R 0912: Регламент за изпълнение (ЕС) 2017/912 на Комисията от 29 май 2017 г. за разрешаване на употребата на препарат от Lactobacillus plantarum DSM 29024 като фуражна добавка за всички видове животни (ОВ L 139, 30.5.2017 г., стр. 30).
 213.
 32017 R 0913: Регламент за изпълнение (ЕС) 2017/913 на Комисията от 29 май 2017 г. за разрешаване на употребата на препарат от фумонизин естераза, получена от Komagataella pastoris (DSM 26643), като фуражна добавка за всички видове птици (ОВ L 139, 30.5.2017 г., стр. 33).
 214.
 32017 R 0930: Регламент за изпълнение (ЕС) 2017/930 на Комисията от 31 май 2017 г. за разрешаване на употребата на


text:
препарат от микроорганизъм щам DSM 11798 от семейство Coriobacteriaceae като фуражна добавка за всички видове птици и за изменение на Регламент за изпълнение (ЕС) No 1016/2013 (ОВ L 141, 1.6.2017 г., стр. 6).
 215.
 32017 R 0940: Регламент за изпълнение (ЕС) 2017/940 на Комисията от 1 юни 2017 г. за разрешаване на употребата на мравчена киселина като фуражна добавка за всички видове животни (ОВ L 142, 2.6.2017 г., стр. 40).
 216.
 32017 R 0950: Регламент за изпълнение (ЕС) 2017/950 на Комисията от 2 юни 2017 г. за изменение на Регламент за изпълнение (ЕС) No 1068/2011 по отношение на минималното съдържание на препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за пилета, отглеждани за кокошки носачки, и всички видове птици, отглеждани за носачки (притежател на разрешителното BASF SE) (OJ L 143, 3.6.2017 г., стр. 5).
 217.
 32017 R 0961: Регламент за изпълнение (ЕС) 2017/961 на Комисията от 7 юни 2017 г. за разрешаване на употребата на препарат от Enterococcus faecium CECT 4 515 като фуражна добавка за отбити прасенца, на нов вид употреба във вода за пиене за отбити прасенца и пилета за угояване и за изменение на Регламент (ЕО) No 2036/2005 и на Регламент (ЕС) No 887/2011 (притежател на разрешението Evonik Nutrition & Care GmbH) (ОВ L 145, 8.6.2017 г., стр. 7).
 218.
 32017 R 0962: Регламент за изпълнение (ЕС) 2017/962 на Комисията от 7 юни 2017 г. за спиране на действието на разрешението за употреба на етоксихин като фуражна добавка за всички видове и категории животни (ОВ L 145, 8.6.2017 г., стр. 13).
 219.
 32017 R 0963: Регламент за изпълнение (ЕС) 2017/963 на Комисията от 7 юни 2017 г. за разрешаване на употребата на препарат от ендо-1,3(4)-бета-глюканаза, получена от Aspergillus aculeatinus (класифицирано по-рано като Aspergillus aculeatus) (CBS 589.94), ендо-1,4-бета-глюканаза, получена от Trichoderma reesei (класифицирано по-рано като Trichoderma longibrachiatum) (CBS 592.94), алфа-амилаза, получена от Bacillus amyloliquefaciens (DSM 9 553), ендо-1,4-бета-ксиланаза, получена от Trichoderma viride (NIBH FERM BP4842), и бацилозин, получен от Bacillus amyloliquefaciens (DSM 9 554), като фуражна добавка за всички видове птици и отбити прасенца и за изменение на регламенти (ЕО) No 358/2005 и (ЕС) No 1270/2009 (притежател на разрешението Kemin Europa NV) (ОВ L 145, 8.6.2017 г., стр. 18).
 220.
 32017 R 1007: Регламент за изпълнение (ЕС) 2017/1007 на Комисията от 15 юни 2017 г. за разрешаване на употребата на препарат от лецитини като фуражна добавка за всички видове животни (ОВ L 153, 16.6.2017 г., стр. 13).
 221.
 32017 R 1008: Регламент за изпълнение (ЕС) 2017/1008 на Комисията от 15 юни 2017 г. за разрешаване на употребата на препарат от Lactococcus lactis PCM B/00039, Carnobacterium divergens PCM KKP 2012p, Lactobacillus casei PCM B/00080, Lactobacillus plantarum PCM B/00081 и Saccharomyces cerevisiae PCM KKP 2059p като фуражна добавка за пилета за угояване (притежател на разрешението JHJ Ltd) (OJ L 153, 16.6.2017 г., стр. 16).“
 Член 2
 Текстовете на регламенти за изпълнение (ЕС) 2017/873, (ЕС) 2017/895, (ЕС) 2017/896, (ЕС) 2017/912, (ЕС) 2017/913, (ЕС) 2017/930, (ЕС) 2017/940, (ЕС) 2017/950, (ЕС)


text:
2017/961, (ЕС) 2017/962, (ЕС) 2017/963, (ЕС) 2017/1007 и (ЕС) 2017/1008 на исландски и норвежки език, които ще бъдат публикувани в притурката на ЕИП към Официален вестник на Европейския съюз, са автентични.
 Член 3
 Настоящото решение влиза в сила на 16 декември 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 15 декември 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 134, 23.5.2017 г., стр. 14.
 (2) ОВ L 138, 25.5.2017 г., стр. 120.
 (3) ОВ L 138, 25.5.2017 г., стр. 123.
 (4) ОВ L 139, 30.5.2017 г., стр. 30.
 (5) ОВ L 139, 30.5.2017 г., стр. 33.
 (6) ОВ L 141, 1.6.2017 г., стр. 6.
 (7) ОВ L 142, 2.6.2017 г., стр. 40.
 (8) ОВ L 143, 3.6.2017 г., стр. 5.
 (9) ОВ L 145, 8.6.2017 г., стр. 7.
 (10) ОВ L 145, 8.6.2017 г., стр. 13.
 (11) ОВ L 145, 8.6.2017 г., стр. 18.
 (12) ОВ L 153, 16.6.2017 г., стр. 13.
 (13) ОВ L 153, 16.6.2017 г., стр. 16.
 (14) ОВ L 28, 2.2.2017 г., стр. 5.
 (15) ОВ L 36, 7.2.2019 г., стр. 17.
 (*1) Без отбелязани конституционни изисквания.


text:
 25.9.2008
 BG
 Официален вестник на Европейския съюз
 L 257/19
 РЕШЕНИЕ НА СЪВМЕСТНИЯ КОМИТЕТ НА ЕИП
 No 60/2008
 от 6 юни 2008 година
 за изменение на приложение I (Ветеринарни и фитосанитарни въпроси) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение I към Споразумението бе изменено с Решение на Съвместния комитет на ЕИП No 44/2008 от 25 април 2008 г. (1)
 (2)
 Решение 2007/852/ЕО на Комисията от 13 декември 2007 г. за изменение на Решение 2005/5/ЕО относно сравнителните опити и изследвания на Общността на семена и посадъчен материал от Asparagus officinalis съгласно Директива 2002/55/ЕО на Съвета (2) следва да бъде включено в Споразумението.
 (3)
 Решение 2007/853/ЕО на Комисията от 13 декември 2007 г. относно продължаване през 2008 г. на сравнителните опити и изследвания на Общността, започнати през 2005 г., на семена и посадъчен материал от Asparagus officinalis съгласно Директива 2002/55/ЕО на Съвета (3) следва да бъде включено в Споразумението.
 (4)
 Настоящото решение не се прилага за Лихтенщайн,
 РЕШИ:
 Член 1
 Глава III, част 2 от приложение I към Споразумението се изменя, както следва:
 1.
 В точка 39 (Решение 2005/5/ЕО на Комисията) се поставя запетая и се добавя следното:
 „изменено със:
 —
 32007 D 0852: Решение 2007/852/ЕО на Комисията от 13 декември 2007 г. (ОВ L 335, 20.12.2007 г., стр. 57).“
 2.
 След точка 50 (Решение 2007/66/ЕО на Комисията) се добавя следната точка:
 „51.
 32007 D 0853: Решение 2007/853/ЕО на Комисията от 13 декември 2007 г. относно продължаване през 2008 г. на сравнителните опити и изследвания на Общността, започнати през 2005 г., на семена и посадъчен материал от Asparagus officinalis съгласно Директива 2002/55/ЕО на Съвета (ОВ L 335, 20.12.2007 г., стр. 59).“
 Член 2
 Текстовете на решения 2007/852/ЕО и 2007/853/ЕО на исландски и норвежки език, които следва да бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 7 юни 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 6 юни 2008 година.
 За Съвместния комитет на ЕИП
 Председател
 Alan SEATTER
 (1) ОВ L 223, 21.8.2008 г., стр. 37.
 (2) ОВ L 335, 20.12.2007 г., стр. 57.
 (3) ОВ L 335, 20.12.2007 г., стр. 59.
 (4) Без отбелязани конституционни изисквания.


text:
 Важна правна забележка
 |
 22002D0066
 Официален вестник n° L 238 , 05/09/2002 стр. 0038 - 0039 специално чешко издание глава 11 том 07 стр. 254 - 255 специално испанско издание глава 11 том 07 стр. 254 - 255 специално унгарско издание глава 11 том 07 стр. 254 - 255 специално литвийско издание глава 11 том 07 стр. 254 - 255 LV.ES глава 11 том 07 стр. 254 - 255 MT.ES глава 11 том 07 стр. 254 - 255 PL.ES глава 11 том 07 стр. 254 - 255 SK.ES глава 11 том 07 стр. 254 - 255 специално словенско издание глава 11 том 07 стр. 254 - 255
 Решение на Съвместния комитет на ЕИПNo 66/2002от 31 май 2002 годиназа изменение на протокол 31 към Споразумението за ЕИП относно сътрудничеството в специфични области извън четирите свободиСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък "Споразумението", и по-специално членове 86 и 98 от него,като има предвид, че:(1) Протокол 31 към споразумението бе изменен с Решение No 46/2002 на Съвместния комитет на ЕИП от 19 април 2002 г. [1].(2) Уместно е да се разшири сътрудничеството между договарящите страни по споразумението, за да се включи Решение No 1411/2001/ЕО на Европейския парламент и на Съвета от 27 юни 2001 г. относно рамката на Общността за сътрудничество за насърчаване устойчивото развитие на градските райони [2].(3) Поради това протокол 31 към споразумението следва да бъде изменен, за да позволи на това разширено сътрудничество да се осъществи от 1 януари 2002 г.,РЕШИ:Член 1Член 3 (Околна среда) от протокол 31 към споразумението се изменя, както следва:1. Текстът на параграф 4 се заменя със следния текст:"Държавите от ЕАСТ участват в дейностите на Общността, посочени в параграф 7."2. В параграф 5 и 6 думите "програма за действие" се заменя с думата "дейности".3. В параграф 6, текстът "Комитети на ЕО" се заменя с думата "органи".4. Текстът на параграф 7, без тирето, се заменя със следното:"Следните актове на Общността, както и актовете, произтичащи от тях, са предмет на настоящия член:а) Актове на Общността, които пораждат действие на 1 януари 2001 г.:".5. Следната алинея се прибавя след буква а) от параграф 7:"б) Актове на Общността, които пораждат действие на 1 януари 2002 г.:- 3 2001 D 1411: Решение No 1411/2001/ЕО на Европейския парламент и на Съвета от 27 юни 2001 г. относно рамката на Общността за сътрудничество за насърчаване устойчивото развитие на градските райони (ОВ L 191, 13.7.2001 г., стр. 1)."Член 2Настоящото решение влиза в сила в деня след последната нотификация до Съвместния комитет на ЕИП [***] съгласно член 103 параграф 1 от споразумението.Решението се прилага от 1 януари 2002 г.Член 3Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 31 май 2002 година.За Съвместния комитет на ЕИППредседателP. Westerlund[1] ОВ L 154, 13.6.2002 г., стр. 34.[2] ОВ L 191, 13.7.2001 г., стр. 1.[***] Не са посочени конституционни изисквания.--------------------------------------------------


text:
 14.9.2017
 BG
 Официален вестник на Европейския съюз
 L 236/23
 ПРЕПОРЪКА No 1/2017 НА СЪВЕТА ЗА АСОЦИИРАНЕ ЕС—ЕГИПЕТ
 от 25 юли 2017 година
 за постигане на съгласие по приоритетите на партньорството между ЕС и Египет [2017/1544]
 СЪВЕТЪТ ЗА АСОЦИИРАНЕ ЕС—ЕГИПЕТ,
 като взе предвид Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна (1), и по-специално член 76 от него,
 като има предвид, че:
 (1)
 Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна(наричано по-нататък „споразумението“), беше подписано на 25 юни 2001 г. и влезе в сила на 1 юни 2004 г.
 (2)
 Член 76 от споразумението предоставя на Съвета за асоцииране правомощието да взема подходящи решения за постигането на целите на Споразумението.
 (3)
 Съгласно член 86 от споразумението страните предприемат всички общи или специални мерки, необходими за изпълнение на задълженията им по споразумението, и следят за изпълнението на целите, определени в него.
 (4)
 При преразглеждането на европейската политика за съседство беше предложен нов етап на ангажиране с партньорите, позволяващ по-голяма ангажираност и от двете страни.
 (5)
 Съюзът и Египет се споразумяха да заздравят своето партньорство чрез договаряне на набор от приоритети за периода 2017—2020 г. с цел преодоляване на общите предизвикателства, пред които са изправени Съюзът и Египет, насърчаване на общите интереси и гарантиране на дългосрочната стабилност от двете страни на Средиземно море,
 ПРЕПОРЪЧВА:
 Член 1
 Съветът за асоцииране препоръчва страните да изпълняват приоритетите на партньорството между ЕС и Египет, както са посочени в приложението към настоящата препоръка.
 Член 2
 Приоритетите на партньорството между ЕС и Египет, посочени в член 1, заменят плана за действие ЕС—Египет, чието изпълнение беше препоръчано с Препоръка No 1/2007 на Съвета за асоцииране от 6 март 2007 г.
 Член 3
 Настоящата препоръка влиза в сила на датата на приемането ѝ.
 Съставено в Брюксел на 25 юли 2017 година.
 За Съвета за асоцииране ЕС-Египет
 Председател
 F. MOGHERINI
 (1) ОВ L 304, 30.9.2004 г., стр. 39.
 ПРИЛОЖЕНИЕ
 ПРИОРИТЕТИ НА ПАРТНЬОРСТВОТО МЕЖДУ ЕС И ЕГИПЕТ ЗА ПЕРИОДА 2017—2020 Г.
 I. Въведение
 Общата рамка на сътрудничество между ЕС и Египет е определена със споразумението за асоцииране, което беше подписано през 2001 г. и влезе в сила през 2004 г. Въпреки че всички елементи на споразумението за асоцииране остават в сила, в настоящия документ се посочват приоритетите, определени съвместно от ЕС и Египет съобразно преразгледаната европейска политика за съседство, която ще направлява партньорството през следващите 3 години.
 Тези приоритети на партньорството имат за цел да бъдат преодолени общите предизвикателства, пред които са изправени ЕС и Египет, да бъдат насърчавани общите интереси и да се гарантира дългосрочна стабилност от двете страни на Средиземно море. Приоритетите на партньорството се ръководят от общ ангажимент за зачитане на универсалните ценности демокрация, правова държава и зачитане на правата на човека. Те имат също за цел да се засили сътрудничеството в подкрепа на Стратегията на Египет за устойчиво развитие — визия до 2030 г.
 II. Предложени приоритети
 Приоритетите на партньорството следва да


text:
допринасят за постигането на стремежите на хората от двете страни на Средиземно море, особено що се отнася до осигуряването на социална справедливост, възможности за достойна работа, икономически просперитет и значително по-добри условия на живот, като по този начин се укрепва стабилността на Египет и ЕС. Приобщаващият растеж, подпомаган от иновациите, както и ефективното и базирано на участие управление, основаващо се на върховенството на закона, правата на човека и основните свободи, са ключови аспекти на тези цели. Приоритетите са съобразени и със съответните роли на ЕС и Египет като участници на международната сцена и имат за цел да засилят както тяхното двустранно сътрудничество, така и тяхното регионално и международно сътрудничество. Подновеното партньорство ще се ръководи от следните всеобхватни приоритети:
 1. Устойчива модерна икономика и устойчиво социално развитие на Египет
 Като ключови партньори ЕС и Египет ще си сътрудничат за постигането на напредък по отношение на социално-икономическите цели, посочени в Стратегията на Египет за устойчиво развитие — визия до 2030 г., с цел изграждане на стабилен и благоденстващ Египет.
 а) Модернизиране на икономиката и предприемачество
 Египет се е ангажирал да постигне дългосрочна социално-икономическа устойчивост чрез, наред с друго, създаване на по-благоприятна среда за приобщаващ растеж и създаване на работни места, особено за младите хора и жените, включително чрез насърчаване на интегрирането на неформалния сектор в икономиката. Що се отнася до дългосрочната икономическа устойчивост, това ще включва мерки, които могат да създадат по-големи фискални възможности за по-добро изпълнение на стратегията му за устойчиво развитие, по-нататъшна реформа на субсидиите и данъците, засилване на ролята на частния сектор и подобряване на бизнес климата с цел привличане на повече чуждестранни инвестиции, включително чрез по-открита и конкурентоспособна търговска политика, чрез възползване в пълна степен от цифровия дивидент и чрез подкрепа на ключови инфраструктурни проекти, като например разработването на ефикасна транспортна система. Освен това ЕС ще подкрепя усилията на Египет за реформа на публичната администрация и добро управление, включително чрез използване на висококачествени статистически данни и вземане под внимание на цифровата революция и свързаните с нея нови стопански и обществени модели.
 Стратегията на Египет за устойчиво развитие придава голямо значение на малките и средните предприятия (МСП), на „мега проекти“, като проекта за развитие на Суецкия канал, проекта „Златен триъгълник“ за полезни изкопаеми в Горен Египет и използването на четири милиона хектара за селскостопански дейности и урбанизация, както и на Банката от знания на Египет като основни фактори, допринасящи за процеса на дългосрочно социално-икономическо развитие. Поради значението на развитието на МСП за приобщаващия растеж този сектор ще продължи да играе основна роля в сътрудничеството на ЕС с Египет. Освен това ЕС ще разгледа начините за повишаване на потенциала за социално-икономическо развитие на проекта за развитие на Суецкия канал (център, разположен на Суецкия канал). Освен това ЕС и Египет ще си сътрудничат в различните сектори в областта на научните изследвания и иновациите и в постигането на напредък в областта на цифровите технологии и услугите. В този контекст Египет и ЕС изтъкнаха своя интерес към засилването на сътрудничеството по отношение на редица значими дейности в сферата на научните изследвания и висшето


text:
образование, включително в рамките на „Хоризонт 2020“ и „Еразъм+“.
 Поради безценното и разнообразно наследство на Египет и значителния принос на сектора на културата (с който туризмът е силно свързан) към БВП на страната, заетостта, валутните резерви и обществото в по-широк план ще бъде поставен особен акцент върху връзката между културата, културното наследство и местното икономическо развитие.
 б) Търговия и инвестиции
 ЕС и Египет са важни търговски партньори. Те са се ангажирали да укрепят съществуващите търговски и инвестиционни отношения и да гарантират, че търговските разпоредби на Споразумението за асоцииране между ЕС и Египет за създаване на зона за свободна търговия (ЗСТ) се прилагат по начин, който му позволява да реализира пълния си потенциал. Въпреки че преди време ЕС предложи идеята за цялостна инициатива за задълбочено и всеобхватно споразумение за свободна търговия (ЗВССТ) с цел както задълбочаване, така и разширяване на съществуващата ЗСТ, ЕС и Египет ще определят съвместно и други подходящи подходи за засилване на търговските отношения.
 в) Социално развитие и социална справедливост
 Египет отново заявява ангажимента си за реформа и насърчаване на социалното развитие и социалната справедливост, за преодоляване на социалните и демографските предизвикателства, пред които е изправен, и за увеличаване на човешките ресурси на страната, които ще подпомогнат икономическото и социалното развитие. В това отношение ЕС ще подкрепя усилията на Египет за защита на маргинализираните групи от потенциалните отрицателни последици от икономическите реформи чрез мрежи за социална сигурност и социална закрила. Освен това ЕС и Египет ще продължат да насърчават развитието на градските и селските райони и да подобряват предоставянето на основни услуги с акцент върху модернизирането на образователната система (включително техническото и професионалното обучение) и системата на здравеопазването. ЕС ще сподели опита си в областта на въвеждането на приобщаващо здравно осигуряване и подобрени здравни услуги.
 г) Енергийна сигурност, околна среда и действия в областта на климата
 ЕС и Египет ще си сътрудничат в областта на диверсификацията на енергийните източници, като ще бъде поставен специален акцент върху възобновяемите енергийни източници, и в областта на действията за енергийна ефективност. По искане на египетското правителство ЕС ще подкрепя усилията на Египет да актуализира интегрираната си енергийна стратегия, насочена към задоволяването на нуждите на страната в сферата на устойчивото развитие и към намаляването на емисиите на парникови газове. Освен това откриването на офшорни газови находища в Египет предоставя важна възможност за синергии между ЕС и Египет в областта на конвенционалните енергийни източници поради съществуващите в Египет инфраструктури за втечняване. Това ще позволи да се постигне по-предвидимо генериране на енергия, което ще е от полза както за Египет — поради значителните потребности на страната от гледна точка на потреблението и поради потенциала за генериране на приходи (включително за стопанската среда и социалното развитие) — така и за ЕС в областта на диверсифицирането на доставките му. Засилването на диалога между ЕС и Египет в областта на енергетиката ще допринесе за определянето на ключовите области за сътрудничество (като например техническата помощ за създаване на регионален енергиен център), за съвместни научни изследвания, за обмен на опит и най-добри практики, за трансфер на технологии и за насърчаване


text:
на подрегионалното сътрудничество (в рамките на региона на Средиземно море), като същевременно се осъзнава нуждата от опазване на средиземноморските екосистеми.
 ЕС и Египет ще си сътрудничат при насърчаването на действията в областта на климата и околната среда в контекста на постигането на устойчиво развитие. В съответствие с поетите ангажименти след приемането на Парижкото споразумение относно изменението на климата ЕС ще подкрепя изпълнението на планираните национално определени приноси на Египет в областта на смекчаването на изменението на климата и приспособяването към него. Освен това ЕС и Египет ще си сътрудничат за постигането на целите, набелязани, наред с друго, в Програмата до 2030 г. за развитие и в Рамковата програма от Сендай за намаляване на риска от бедствия.
 Египет и ЕС ще проучат възможностите за сътрудничество в области като устойчивото управление на ресурсите, включително водните ресурси, опазването на биологичното разнообразие, канализацията, управлението на твърдите отпадъци, включително намаляването на емисиите на индустриални замърсители, управлението на химикалите и на опасните отпадъци, както и борбата с опустиняването и с деградацията на почвите. Египет и ЕС проучват също така възможностите, предвидени в Декларацията на министрите от Съюза за Средиземноморието относно синята икономика чрез механизма за интегрираната морска политика/изменението (1) на климата. Разглежданите потенциални сфери на сътрудничество включват интелигентните морски пристанища, морските клъстери, интегрираното управление на крайбрежните зони и морския риболов.
 2. Партньори в областта на външната политика
 ЕС и Египет имат общ интерес от засилване на сътрудничеството в областта на външната политика на двустранно, регионално и международно равнище.
 Стабилизиране на общите съседни държави и на други региони
 Египет трябва да предприеме действия в тази област, като използва членството си в Съвета за сигурност на ООН и в Съвета за мир и сигурност на Африканския съюз. В Египет се намира също така седалището на Лигата на арабските държави (ЛАД), с която ЕС възнамерява да задълбочи и разшири сътрудничеството си. Египет и ЕС ще се стремят към постигане на по-тясно сътрудничество и на общо разбиране по широк кръг от въпроси, включително в сферата на многостранните отношения. Партньорството между ЕС и Египет е важно за стабилността и просперитета на Средиземноморския регион, Близкия изток и Африка. Сътрудничеството между ЕС и Египет, включително в рамките на регионалните форуми, ще има за цел да допринесе за разрешаването на конфликти, за изграждането на мира и за справянето с политическите и икономическите предизвикателства в тези региони. Освен това ЕС и Египет ще засилят обмена на информация във връзка с големите регионални и международни предизвикателства, които засягат и двете страни.
 Сътрудничество в областта на управлението на кризи и хуманитарната помощ
 ЕС и Египет ще засилят сътрудничеството и консултациите и ще обменят опит в областта на управлението и предотвратяването на кризи както на двустранно, така и на регионално равнище, за да бъдат преодолени сложните предизвикателства пред мира, стабилността и развитието вследствие на конфликти и природни бедствия в общите съседни държави и други региони.
 3. Повишаване на стабилността
 Стабилизирането е предизвикателство, пред което са изправени както ЕС, така и Египет. Създаването на модерна, демократична държава, която осигурява ползи по справедлив начин за всички хора, е от съществено


text:
значение за това. Правата на човека — гражданските, политическите, икономическите, социалните и културните права, посочени в международното право в областта на правата на човека, в Договора за Европейския съюз и в конституцията на Египет — са обща ценност и представляват крайъгълен камък за модерната демократична държава. Поради това Египет и ЕС са се ангажирали да насърчават демокрацията, основните свободи и правата на човека като конституционни права на всички свои граждани в съответствие с международните си задължения. В този контекст ЕС ще помогне на Египет при превръщането на тези права в закон.
 а) Модерна, демократична държава
 Египет и ЕС са се ангажирали да гарантират отчетност, върховенство на закона, пълно зачитане на правата на човека и основните свободи и съобразяване с исканията на своите граждани. ЕС ще подкрепя усилията на Египет за повишаване на капацитета на държавните институции за провеждане на ефективна реформа на публичния сектор, за повишаване на капацитета на правоприлагащите институции при изпълнението на задълженията им да осигурят сигурност за всички, както и за разработване на новите конституционни функции на парламента. Освен това ЕС и Египет ще засилят сътрудничеството в модернизирането на съдебната система и осигуряването на по-голям достъп до правосъдие за всички граждани чрез предоставяне на правна помощ и създаване на специализирани съдилища, в реформата на управлението на публичните финанси и в борбата с корупцията. ЕС и Египет ще обмислят също така възможността за развиване на съдебното сътрудничество по наказателноправни и гражданскоправни въпроси. Парламентарното сътрудничество между ЕС и Египет, включително чрез структуриран обмен между парламентарните комисии и групи, ще засили координацията и ще насърчи взаимното разбирателство. ЕС ще подкрепя също усилията на Египет за предоставяне на повече права на местните органи при планирането и предоставянето на обществени услуги, както и при допълнителното осигуряване на равенство по отношение на икономическите, социалните и политическите възможности и за насърчаване на социалната интеграция за всички.
 б) Сигурност и тероризъм
 Сигурността е обща цел. Тероризмът и насилническият екстремизъм, водещ до тероризъм, застрашават социалния облик на народите от двете страни на Средиземно море. Те представляват сериозна заплаха за сигурността и благоденствието на нашите граждани. Борбата с тези заплахи е обща цел на ЕС и Египет, които могат да си сътрудничат чрез цялостен подход, насочен към премахване на първопричините за тероризма при пълно зачитане на правата на човека и основните свободи, с цел успешно противодействане и предотвратяване на радикализацията и насърчаване на социално-икономическото развитие. ЕС и Египет остават решени да си сътрудничат в борбата с екстремизма и всяка форма на дискриминация, включително ислямофобията и ксенофобията.
 Сред другите области на сътрудничество са повишаването на сигурността на въздухоплаването и превантивната сигурност, както и капацитетът за предотвратяване на транснационалната организирана престъпност, като например контрабандата на мигранти, трафика на хора, търговията с наркотици и изпирането на пари, и борбата с тази престъпност.
 Двете страни се договарят да засилят сътрудничеството си в областта на изпълнението на Програмата за действие на ООН за борба с незаконната търговия с малки оръжия и леки въоръжения, включително чрез обмен на опит, обучение и други дейности за изграждане на капацитет.
 в) Управление на миграционните потоци за


text:
взаимна полза
 Политическата декларация от срещата на върха във Валета и Съвместният план за действие от Валета ще осигурят основния контекст за сътрудничество между ЕС и Египет в областта на миграцията. ЕС ще подкрепя усилията, които правителството на Египет полага за укрепване на рамката си за управление на миграцията, включително елементите на законодателната реформа и стратегиите за управление на миграцията. ЕС ще подкрепя усилията на Египет за предотвратяване на незаконната миграция, трафика и контрабандата на хора, включително идентифициране и оказване на помощ на жертвите на трафик, както и усилията за борба с тези явления. Той ще се стреми също така да подпомага и засилва капацитета на Египет за защита на правата на мигрантите и предоставяне на закрила на тези, които имат право на нея, съгласно международните стандарти. ЕС и Египет ще проучат възможностите за сътрудничество в сферата на доброволното връщане на незаконните мигранти в държавата им на произход, за да се гарантира, че миграцията се управлява в глобален мащаб по законен начин. Това ще върви ръка за ръка със сътрудничеството в областта на премахването на първопричините за незаконната миграция, и по-специално слабото развитие, бедността и безработицата.
 Мобилността на лицата може да допринесе за придобиването на умения и знания, които на свой ред могат да допринесат за развитието на Египет. Тя може също да изгради устойчиви мостове между висококвалифицираната работна сила в ЕС и Египет. ЕС и Египет са решени да гарантират пълното зачитане на правата на мигрантите.
 III. Принципи на сътрудничеството
 Насърчаването на човешкия фактор и на междуличностните контакти ще заздрави връзките, а по този начин и партньорството, между ЕС и Египет. Взаимната отчетност и отговорност по отношение на европейското население и египетския народ са съществен аспект на приоритетите на партньорството.
 Въпросите от общ интерес следва също така да бъдат разглеждани посредством засилено регионално и подрегионално (юг—юг) сътрудничество. В това отношение ЕС и Египет ще работят заедно в рамките на Съюза за Средиземноморието и чрез фондацията „Анна Линд“, по-специално по междукултурния диалог.
 Културата на диалога се оказа ценно средство за изграждането на взаимно уважение. Задълбочаването на политическия диалог по въпросите на демокрацията и правата на човека и поддържането на техническите аспекти, които подсилват този диалог, ще бъдат от съществено значение. Диалогът ще послужи също за обосноваване на партньорството и за преглед на неговата дълбочина и на постигнатото чрез него.
 В съответствие с приоритетите на правителството на Египет в приоритетите на партньорството ще бъде включен акцент върху младите хора — от които зависи дългосрочната стабилност на нашите общества, и върху жените — които имат съществено значение за напредъка във всяко общество. Една от основните цели е да им се предоставят възможности и правни и практически средства, чрез които те да започнат да изпълняват полагащата им се роля в обществото чрез активно участие в икономиката и управлението на своята държава. ЕС ще продължи да споделя опита си в борбата срещу дискриминацията на жените и насърчаването на равенството между половете, както и в насърчаването на приобщаването и осигуряването на възможности за младите хора.
 ЕС и Египет споделят мнението, че гражданското общество е важен


text:
и мощен фактор, допринасящ за изпълнението на приоритетите на партньорството и за постигането на прозрачно, основано на участието управление, и може да подпомага процеса на устойчиво развитие, който е в ход в Египет. Те ще работят с гражданското общество за оказване на ефективен принос към процеса на икономическо, политическо и социално развитие при спазване на конституцията на Египет и съответното национално законодателство.
 IV. Заключение
 В дух на съвместна ангажираност ЕС и Египет определиха заедно приоритетите на партньорството и ще разработят договорен механизъм за оценка и мониторинг. Предвидено е също така да бъде направен междинен преглед за оценка на въздействието на приоритетите на партньорството. В съответствие с целенасочения подход на приоритетите на партньорството ЕС и Египет съвместно ще рационализират прилагането на своето Споразумение за асоцииране съобразно взаимните си интереси. Комитетът за асоцииране и Съветът за асоцииране ще останат основните органи, които ще правят цялостна оценка на изпълнението на приоритетите на партньорството на годишна база.
 (1) Механизъм за регионален диалог относно интегрираната морска политика/изменението на климата.


text:
 15.12.2012
 BG
 Официален вестник на Европейския съюз
 L 347/38
 РЕШЕНИЕ No 1/2012 НА КОМИТЕТА ЗА МИТНИЧЕСКО СЪТРУДНИЧЕСТВО МЕЖДУ ДЪРЖАВИТЕ ОТ ИЗТОЧНА И ЮЖНА АФРИКА И ЕВРОПЕЙСКИЯ СЪЮЗ
 от 29 ноември 2012 година
 относно дерогация от правилата за произход, определени в протокол 1 към Временното споразумение, с което се установява рамка за споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна, за да се вземе предвид специалната ситуация на държавите от Източна и Южна Африка по отношение на консервираната риба тон и филето от риба тон
 (2012/787/ЕС)
 КОМИТЕТЪТ ЗА МИТНИЧЕСКО СЪТРУДНИЧЕСТВО,
 като взе предвид Временното споразумение, с което се установява рамка за споразумение за икономическо партньорство между държавите от Източна и Южна Африка (ИЮА), от една страна, и Европейската общност и нейните държави членки, от друга страна, и по-специално член 41, параграф 4 от протокол 1 към него,
 като има предвид, че:
 (1)
 Временното споразумение, с което се установява рамка за споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна (1) („временното СИП“) се прилага временно от 14 май 2012 г. между Съюза и Република Мадагаскар, Република Мавриций, Република Сейшели и Република Зимбабве.
 (2)
 Протокол 1 към временното СИП относно определението на понятието „продукти с произход“ и методите на административно сътрудничество определя правилата за произход при внасянето на продукти с произход от държавите от ИЮА в Съюза.
 (3)
 В съответствие с член 42, параграф 8 от протокол 1 към временното СИП дерогации от тези правила за произход се предоставят автоматично в рамките на годишна квота от 8 000 тона за консервираната риба тон и 2 000 тона за филето от риба тон.
 (4)
 С цел да се даде възможност за ефективно и пълно използване на наличната квота Мавриций, Сейшелските острови и Мадагаскар поискаха дерогация за годишните количества от 8 000 тона консервирана риба тон и 2 000 тона филе от риба тон, предназначени за внос в Съюза от 1 януари 2013 г. до 31 декември 2022 г.
 (5)
 Тъй като исканите количества са в рамките на годишната квота, която се отпуска автоматично по искане на държавите от ИЮА, Комитетът за митническо сътрудничество следва да определи общата квота на държавите от ИЮА. Поради това на държавите от ИЮА следва да бъде предоставена дерогация по отношение на консервираната риба тон и филето от риба тон за заявените количества.
 (6)
 Позоваването на „консервирана риба тон“ в член 42, параграф 8 от протокол 1 към временното СИП следва да се разбира като обхващащо риба тон, консервирана в растително масло или по други начини. За тези видове риба тон се отнася терминът „консервирани“, съдържащ се в приложение I към Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (2) („Комбинирана номенклатура“). Терминът „консервирана риба тон“ включва консервирана риба тон, но също и риба тон, вакуумирана в пластмасови пликове или други опаковки. Следователно е уместно


text:
използването на термина „консервирана риба тон“.
 (7)
 С оглед постигането на яснота е подходящо да се посочи изрично, че единствените продукти без произход, които се използват в производството на консервирана риба тон и филе от риба тон с код по КН 1604 14 16, следва да бъдат риба тон от позиция 0302 или 0303 по ХС, за да е възможно производителите на консервирана риба тон и филе от риба тон да се възползват от дерогацията.
 (8)
 С Регламент (ЕИО) No 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) No 2913/92 на Съвета относно създаване на Митнически кодекс на Общността (3) се определят правилата по отношение на управлението на тарифни квоти. С цел да се осигури ефикасно управление, осъществявано в тясно сътрудничество между органите на държавите от ИЮА, митническите органи на Съюза и Комисията, посочените правила следва да се прилагат mutatis mutandis спрямо количествата, внасяни съгласно дерогацията, предоставена с настоящото решение.
 (9)
 Дерогацията следва да бъде дадена за период от 5 години, както е предвидено в член 42, параграф 10, буква а) от протокол 1 към временното СИП.
 (10)
 За да се създаде възможност за по-ефикасно наблюдение на прилагането на дерогацията, органите на държавите от ИЮА следва редовно да съобщават на Комисията данни за издадените сертификати за движение EUR.1,
 РЕШИ:
 Член 1
 Чрез дерогация от разпоредбите на протокол 1 към временното СИП и в съответствие с член 42, параграф 8 от горепосочения протокол, консервираната риба тон и филето от риба тон от позиция по ХС No 1604, произведени от риба тон без произход от позиция по ХС No 0302 или 0303, се считат за продукти с произход от държавите от ИЮА в съответствие с условията, определени в членове от 2 до 5 от настоящото решение.
 Член 2
 Дерогацията, предвидена в член 1, се прилага ежегодно за продуктите и количествата, посочени в приложението към настоящото решение, които са декларирани за допускане за свободно обращение в Съюза с произход от държавите от ИЮА за периода от 1 януари 2013 г. до 31 декември 2017 г.
 Член 3
 Количествата, определени в приложението, се управляват в съответствие с членове 308а, 308б и 308в от Регламент (ЕИО) No 2454/93.
 Член 4
 Митническите органи на държавите от ИЮА извършват количествени проверки при износ на продуктите, посочени в член 1.
 Всички сертификати за движение EUR.1, които те издават за продуктите, посочени в член 1, съдържат препратка към настоящото решение.
 Преди края на месеца, следващ всяко тримесечие, митническите органи на тези държави предават на Комисията чрез секретариата на Комитета за митническо сътрудничество справка за количествата, по отношение на които са издадени сертификати за движение EUR.1 в съответствие с настоящото решение, както и серийните номера на споменатите сертификати.
 Член 5
 Клетка 7 от сертификатите за движение EUR.1, издадени съгласно настоящото решение, съдържа едно от следните указания:
 „Derogation - Decision No 1/2012 of the ESA-EU Customs Cooperation Committee of [...]“; „Dérogation – décision no 1/2012 du comité de coopération douanière AfOA-UE du [...]“.
 Член 6
 1. Държавите от ИЮА и ЕС предприемат


text:
от своя страна необходимите мерки за прилагането на настоящото решение.
 2. Когато Съюзът въз основа на обективна информация е установил нередности или измама или многократно неспазване на задълженията, определени в член 4, той може да поиска временно прекратяване на дерогацията, посочена в член 1, в съответствие с процедурата, предвидена в член 22, параграфи 5 и 6 от временното СИП.
 Член 7
 Настоящото решение влиза в сила в деня на приемането му.
 Настоящото решение се прилага от 1 януари 2013 г.
 Съставено в Брюксел на 29 ноември 2012 година.
 За Комитета за митническо сътрудничество между държавите от Източна и Южна Африка и Европейския съюз
 Съпредседатели
 Péter KOVÁCS, Vivianne FOCK TAVE
 (1) ОВ L 111, 24.4.2012 г., стр. 2.
 (2) ОВ L 256, 7.9.1987 г., стр. 1.
 (3) ОВ L 253, 11.10.1993 г., стр. 1.
 ПРИЛОЖЕНИЕ
 Пореден No
 Код по КН
 Описание на стоките
 Период
 Количества
 (в тонове)
 09.1618
 ex 1604 14 11, ex 1604 14 18, ex 1604 20 70
 Консервирана риба тон (1)
 1.1.2013 г. – 31.12.2013 г.
 8 000
 1.1.2014 г. – 31.12.2014 г.
 8 000
 1.1.2015 г. – 31.12.2015 г.
 8 000
 1.1.2016 г. – 31.12.2016 г.
 8 000
 1.1.2017 г. – 31.12.2017 г.
 8 000
 09.1619
 1604 14 16
 Филе от риба тон
 1.1.2013 г. – 31.12.2013 г.
 2 000
 1.1.2014 г. – 31.12.2014 г.
 2 000
 1.1.2015 г. – 31.12.2015 г.
 2 000
 1.1.2016 г. – 31.12.2016 г.
 2 000
 1.1.2017 г. – 31.12.2017 г.
 2 000
 (1) Независимо от вида на опаковката, при която продуктът се счита за консервиран по смисъла на позиция по ХС No 1604.


text:
 22.6.2017
 BG
 Официален вестник на Европейския съюз
 L 161/14
 РЕШЕНИЕ НА СЪВМЕСТНИЯ КОМИТЕТ НА ЕИП
 No 241/2015
 от 30 октомври 2015 година
 за изменение на приложение I (Ветеринарни и фитосанитарни въпроси) към Споразумението за ЕИП [2017/1030]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2015/786 на Комисията от 19 май 2015 година за определяне на критерии за приемане на методи за детоксикация, прилагани за продукти, предназначени за хранене на животни, предвидени в Директива 2002/32/ЕО на Европейския парламент и на Съвета (1) следва да бъде включен в Споразумението за ЕИП.
 (2)
 Настоящото решение се отнася до законодателството относно фуражите. Законодателството относно фуражите не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
 (3)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 144 (Регламент за изпълнение (ЕС) 2015/897 на Комисията) от глава II от приложение I към Споразумението за ЕИП се вмъква следната точка:
 „145.
 32015 R 0786: Регламент (ЕС) 2015/786 на Комисията от 19 май 2015 г. за определяне на критерии за приемане на методи за детоксикация, прилагани за продукти, предназначени за хранене на животни, предвидени в Директива 2002/32/ЕО на Европейския парламент и на Съвета (ОВ L 125, 21.5.2015 г., стр. 10)“
 Член 2
 Текстовете на Регламент (ЕС) 2015/786 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 октомври 2015 година.
 За Съвместния комитет на ЕИП
 Председател
 Oda SLETNES
 (1) ОВ L 125, 21.5.2015 г., стр. 10.
 (*1) Без отбелязани конституционни изисквания.


text:
 4.12.2019
 BG
 Официален вестник на Европейския съюз
 L 313/3
 ПРОТОКОЛ
 за изменение на Международната конвенция за опазване на рибата тон в Атлантическия океан
 Договарящите се страни по Международната конвенция за опазване на рибата тон в Атлантическия океан, подписана в Рио де Жанейро на 14 май 1966 г. (наричана по-нататък „конвенцията“),
 КАТО ПРИПОМНЯТ препоръката на ICCAT за съставяне на работна група за разработване на изменения на Конвенцията ICCAT [Преп. 12-10] и последвалите проектопредложения за изменения, разработени от тази работна група,
 КАТО ВЗЕХА ПОД ВНИМАНИЕ резолюцията на ICCAT относно участието на риболовни субекти съгласно изменената Конвенция ICCAT [Рез. 19-13] и препоръката на ICCAT относно видовете, които се смятат за риба тон и тоноподобни видове, или за океански, пелагични и далекомигриращи видове от подклас пластинчатохрили [Преп. 19-01], които са неразривна част от предложенията за изменение и бяха приети от Комисията във връзка с финализирането на настоящия протокол,
 КАТО ИМАТ ПРЕДВИД, че предложенията за изменение на конвенцията, изложени в настоящия документ, предполагат поемането на нови ангажименти,
 КАТО ПОДЧЕРТАВАТ значението на това да приключат своите вътрешни процедури за приемане в своевременно, за да може настоящият протокол да влезе в сила за всички договарящи се страни във възможно най-кратки срокове,
 СЕ СПОРАЗУМЯХА ЗА СЛЕДНОТО:
 Член 1
 Преамбюлът на конвенцията се изменя, както следва:
 „Правителствата, чиито надлежно упълномощени представители са подписали настоящия документ, като отчитат своя взаимен интерес към популациите от риба тон и подобните на риба тон видове и към видовете от подклас пластинчатохрилни, които са океански, пелагични и далекомигриращи видове в Атлантическия океан, и в желанието си да си сътрудничат за поддържането на популациите от тези видове риба на нива, които ще позволят тяхното дългосрочно опазване и устойчиво използване за хранителни и други цели, взеха решение да приемат конвенция за опазването на тези ресурси, като за тази цел се споразумяха, както следва:“
 Член 2
 Членове II и III от конвенцията се изменят, както следва:
 „Член II
 Нито една разпоредба в настоящата конвенция не накърнява правата, юрисдикцията и задълженията на държавите по силата на международното право. Настоящата конвенция се тълкува и прилага в съответствие с международното право.
 Член III
 1. Страните се договарят да бъде създадена и продължавана дейността на комисия с наименование Международна комисия за опазване на рибата тон в Атлантическия океан, наричана по-нататък „комисията“, която да работи за осъществяване целите на настоящата конвенция. Всяка договаряща се страна е член на комисията.
 2. Всеки от членовете на комисията е представен в комисията с не повече от трима делегати. Работата на тези делегати може да бъде подпомагана от експерти и съветници.
 3. По правило решенията на комисията се вземат с консенсус. В случай, че не е предвидено друго в настоящата конвенция, ако не може да бъде постигнат консенсус, решенията се приемат с мнозинство от две трети от членовете на комисията, които присъстват и гласуват „за“ или „против“, като всеки член на комисията има право на един глас. Две трети от всички членове на комисията образуват кворум.
 4. Комисията провежда редовни заседания веднъж на всеки две години. По искане на мнозинството от всички членове на комисията


text:
или по решение на съвета, създаден съгласно член VI, по всяко време може да бъде свикано специално заседание.
 5. На първото си заседание, а след това и на всяко редовно свое заседание, комисията избира измежду договарящите се страни председател, първи заместник-председател и втори заместник-председател, които не могат да бъдат преизбирани за повече от един мандат.
 6. Заседанията на комисията и нейните допълнителни органи са открити, освен ако комисията е взела друго решение.
 7. Официалните езици на комисията са английският, френският и испанският.
 8. Комисията е упълномощена да приема необходимите за осъществяването на нейните функции процедурни правила и финансови разпоредби.
 9. На всеки две години комисията представя на своите членове доклад за своята работа и за констатациите си, като при отправено искане също информира всеки член на комисията по въпроси, които касаят целите на настоящата конвенция.“
 Член 3
 Добавя се нов член IV към конвенцията със следния текст:
 „Член IV
 В дейността си по настоящата конвенция Комисията и нейните членове се стремят:
 а)
 да прилагат подхода на предпазливост и екосистемен подход към управлението на рибарството в съответствие с международно признатите стандарти и, по целесъобразност, препоръчителните практики и процедури;
 б)
 да използват на най-добрите налични научни данни;
 в)
 да защитават биологичното разнообразие на морската среда;
 г)
 да гарантират справедливост и прозрачност в процесите на вземане на решения, включително по отношение на разпределянето на възможностите за риболов, и при други дейности; както и
 д)
 да признават безусловно специалните нужди на членовете на комисията, които са развиващи се страни, включително необходимостта да изграждат своя капацитет в съответствие с международното право, за да изпълнят задълженията си съгласно настоящата конвенция и да развиват своя риболов.“
 Член 4
 Членове IV, V, VI, VII и VIII от конвенцията се преномерират съответно като членове V, VI, VII, VIII и IX, и се изменят, както следва:
 „Член V
 1. С оглед на постигането на целите на настоящата конвенция:
 а)
 комисията отговаря за проучването на популациите от риба тон и подобните на риба тон видове и на видовете от подклас пластинчатохрилни, които са океански, пелагични и далекомигриращи видове, наричани по-нататък „видове по ICCAT“, и на всички други видове, улавяни при риболов на видовете по ICCAT в зоната на действие на конвенцията, отчитайки резултатите от работата на други международни организации или договорености, свързани с риболова. Тези проучвания се отнасят до посочените по-горе видове, океанографията на тяхната среда и отражението на природните и човешките фактори върху концентрацията на техните популации. Комисията може да проучва и видове от същата екосистема, зависещи от или свързани с видовете по ICCAT;
 б)
 в изпълнение на тези свои отговорности комисията ползва, доколкото това е практически възможно, техническите и научните услуги, както и информацията, предоставяни от официалните агенции на членовете на комисията и техните политически подразделения, като може, когато това е желателно, да ползва наличните услуги и информация, предоставяни от всяка обществена или частна институция, организация или лице, като в рамките на своя бюджет и със сътрудничеството на съответните свои членове може да провежда независими изследвания в допълнение към изследователската работа, осъществявана от правителства, национални институции или други международни


text:
организации;
 в)
 комисията се уверява, че информацията, получавана от тези институции, организации или лица, отговаря на установените научни стандарти по отношение на качеството и обективността.
 2. Изпълнението на разпоредбите, предвидени по параграф 1 от настоящия член, включва:
 а)
 събиране и анализиране на статистическа информация, свързана с текущото състояние и тенденциите при видовете по ICCAT в зоната на действие на конвенцията;
 б)
 проучване и оценка на информация относно мерките и методите за гарантиране запазването на риболовните ресурси от видовете по ICCAT в зоната на действие на конвенцията най-малкото на равнища, които позволяват максимален устойчив улов и гарантират ефективна експлоатация на тези видове съобразно с този улов;
 в)
 отправяне на препоръки до членовете на Комисията за провеждането на проучвания и изследвания; както и
 г)
 публикуване и разпространяване по друг начин на доклади от констатации, както и на статистическа, биологична и друга научна информация във връзка с видовете по ICCAT в зоната на действие на конвенцията.
 Член VI
 1. В рамките на комисията се създава съвет, който включва председателя и заместник-председателя на комисията, както и представители на не по-малко от четири и не повече от осем договарящи се страни. Представените в съвета договарящи се страни се избират на всяко редовно заседание на комисията. Същевременно, ако някога броят на договарящите се страни надхвърли четиридесет, комисията може да избере допълнително още две договарящи се страни, които да имат свои представители в съвета. Договарящите се страни, граждани на които са председателят и заместник-председателят, не се избират за членове на съвета. В избора си за членове на съвета комисията се съобразява с географските интереси, интересите, свързани с риболова и с преработката на риба тон на отделните договарящи се страни, както и с равното право на договарящите се страни да бъдат представени в Съвета.
 2. Съветът осъществява функциите, които са му възложени от настоящата конвенция или са определени от комисията, и заседава най-малко веднъж в периода между две последователни редовни заседания на комисията. В периодите между заседанията на комисията съветът взема необходимите решения във връзка със задълженията на персонала и издава необходимите указания към изпълнителния секретар. Решенията на съвета се вземат съобразно правилата, определени от комисията.
 Член VII
 В изпълнение на целите на настоящата конвенция комисията може да създава подкомисии, разпределени на базата на отделните биологични видове, групи биологични видове или географски зони. В този случай всяка подкомисия:
 а)
 отговаря за наблюденията на биологичния вид, групата биологични видове или географската зона, за които е компетентна, както и за събирането на научна и на друга информация, свързана с тях;
 б)
 може да предлага на комисията, въз основа на извършените научни изследвания, препоръки за съвместни действия от страна на членовете на комисията; както и
 в)
 може да дава препоръки на комисията за извършването на проучвания и изследвания, необходими за набавянето на информация за биологичния вид, групата биологични видове или географската зона, за които отговаря, както и за координацията на изследователските програми, осъществявани от членовете на комисията.
 Член VIII
 Комисията назначава изпълнителен секретар, който изпълнява разпорежданията на комисията. В зависимост от определените от комисията правила и процедури изпълнителният секретар е упълномощен


text:
да избира и администрира работата на персонала на комисията. Изпълнителният секретар осъществява inter alia следните функции, които могат да му бъдат възложени от комисията:
 а)
 координиране на изследователските програми, провеждани в съответствие с членове V и VII от настоящата конвенция;
 б)
 подготвяне на проектите за бюджета, които се разглеждат от комисията;
 в)
 разрешаване на разходването на средства съобразно предвидения бюджета на комисията;
 г)
 водене на финансовите отчети за средствата на комисията;
 д)
 осъществяване на сътрудничество с организациите по член XIII от настоящата конвенция;
 е)
 подготвяне на събирането и анализирането на данните, необходими за постигане на целите на настоящата конвенция, по-специално данните, свързани с текущия и максималния устойчив улов на запасите от видовете по ICCAT; както и
 ж)
 подготвяне за одобрение от комисията на научни, административни и други доклади на комисията и на нейните спомагателни органи.
 Член IX
 1.
 а)
 Въз основа на научни доказателства комисията може да отправя препоръки с цел:
 i)
 гарантиране на дългосрочното опазване и устойчивото използване на видовете по ICCAT в зоната на действие на конвенцията чрез поддържането или възстановяването на концентрацията на запасите от тези видове най-малкото на нивата, позволяващи максимален устойчив улов;
 ii)
 насърчаване, когато е необходимо, на опазването на други видове, които са зависими от или свързани с видовете по ICCAT, с оглед поддържането или възстановяването на популациите от тези видове над равнищата, при които тяхното възпроизводство може да бъде сериозно застрашено.
 Тези препоръки пораждат действие за членовете на комисията съобразно условията, определени в параграфи 2 и 3 от настоящия член.
 б)
 Упоменатите по-горе препоръки се отправят:
 i)
 по инициатива на комисията, ако не е съставена съответна подкомисия;
 ii)
 по инициатива на комисията с одобрението на най-малко две трети от всички нейни членове, ако е била съставена съответна подкомисия, но тя не е одобрила предложение;
 iii)
 по предложение, одобрено от съответната подкомисия; или
 iv)
 по предложение, одобрено от съответните подкомисии, когато въпросната препоръка се отнася за повече от една географска зона, биологичен вид или група видове.
 2. Всяка препоръка, направена съгласно параграф 1 от настоящия член, поражда действие за всички членове на комисията в срок от четири месеца след датата на нотификацията, с която комисията изпраща препоръката до своите членове, освен ако не е договорено друго от комисията в момента на приемането на препоръката и освен в случаите, предвидени в параграф 3 от настоящия член. При никакви обстоятелства обаче никоя препоръка не може да влезе в сила в рамките на по-малко от три месеца.
 3.
 а)
 Когато някой от членовете на комисията — при отправена препоръка по параграф 1, буква б), точка i) или ii) по-горе, или някой член на комисията, който е също член на съответната подкомисия — при отправена препоръка по параграф 1, буква б), точка iii) или iv) по-горе, внесе пред комисията възражение срещу тази препоръка в рамките на периода, установен съгласно параграф 2 по-горе, препоръката не поражда действие за членовете на комисията, които са внесли възражението.
 б)
 Ако са внесени възражения от мнозинството от членовете на комисията в рамките на срока, установен съгласно параграф 2 по-горе, препоръката не поражда действие


text:
за никой от членовете на комисията.
 в)
 Член на комисията, който внася възражение съгласно буква а) по-горе, представя в писмена форма на Комисията, едновременно с внасянето на възражението си, причината за своето възражение, базирано на едно или няколко от следните основания:
 i)
 препоръката е в противоречие с настоящата конвенция или други свързани разпоредби на международното право;
 ii)
 препоръката необосновано дискриминира формално или фактически възразяващия член на комисията;
 iii)
 членът на комисията не може практически да се съобрази с мярката, тъй като е приел различен подход към опазването и устойчивото управление или защото не разполага с технически възможности да изпълни препоръката; или
 iv)
 има ограничения, наложени от съображения за сигурност, в резултат от които възразяващият член на комисията не е в състояние да приложи или да се съобрази с мярката.
 г)
 Всеки член на комисията, който внася възражение по настоящия член, представя също така на комисията, доколкото е възможно, описание на всички алтернативни мерки за опазване и управление с поне същата ефективност, колкото мярката, срещу която възразява.
 4. Всеки член на Комисията, който внася възражение срещу дадена препоръка, може по всяко време да го оттегли, като в този случай препоръката незабавно поражда действие за въпросния член на комисията, ако вече е започнала да действа, или поражда действие за този член на комисията в предвидения съгласно условията в настоящия член срок.
 5. Изпълнителният секретар незабавно изпраща до всички членове на комисията подробностите за всяко възражение и обясненията към него, получени съгласно настоящия член, както и за всяко оттегляне на възражение, и уведомява всички членове на комисията кога дадена препоръка поражда действие.“
 Член 5
 Добавя се нов член Х към конвенцията със следния текст:
 „Член X
 1. Комисията полага всички усилия, за да се предотвратят спорове и страните по всеки спор се консултират помежду си с цел уреждането на споровете по настоящата конвенция по взаимно съгласие и възможно най-бързо.
 2. Когато даден спор се отнася до въпрос от техническо естество, страните по спора могат съвместно да отнесат спора до експертна група, създадена ad hoc и съгласно процедурите, които трябва да бъдат приети от комисията. Експертната група провежда разговори със страните по спора и полага усилия за бързото му разрешаване без прибягване до задължителните процедури.
 3. При възникване на спор между две или повече договарящи се страни относно тълкуването или прилагането на настоящата конвенция, се полагат максимални усилия той да бъде решен по взаимно съгласие.
 4. Всеки спор, който не може да бъде уреден чрез посочените в предходните параграфи средства, може да бъде отнесен, по съвместно искане на страните по спора, до окончателен и обвързващ за страните арбитраж с оглед на неговото уреждане. Преди съвместно да поискат арбитраж, страните по спора трябва да определят неговия обхват. Страните по спора могат да се договорят арбитражният съд да бъде съставен и проведен в съответствие с приложение 1 към настоящата конвенция или в съответствие с други процедури, които страните по спора биха решили да приложат по взаимно съгласие. Всеки арбитражен съд взема своите решения в съответствие с настоящата конвенция, международното право и приложимите стандарти за опазване на


text:
живите морски ресурси, признати от страните по спора.
 5. Механизмите за уреждане на спорове, предвидени в настоящия член, се прилагат само за спорове, които се отнасят до всяко действие, факт, или ситуация, възникнали след датата на влизане в сила на настоящия член.
 6. Никоя част от настоящия член не накърнява правото на страните по спора, като алтернатива на процедурите за уреждане на спорове, предвидени в настоящия член, да пристъпят към уреждане на спорове съгласно други договори или международни споразумения, по които те са страни, в съответствие с изискванията на въпросните договори или международни споразумения.“
 Член 6
 Членове IX, X и XI от конвенцията се преномерират съответно като членове XI, XII и XIII и се изменят, както следва:
 „Член XI
 1. Членовете на комисията се договарят да предприемат всички необходими действия за гарантиране изпълнението на настоящата конвенция. Всеки член на комисията представя пред комисията на всеки две години или по друго време, определено от комисията, отчет за своите действия за изпълнението на конвенцията.
 2. Членовете на комисията се договарят:
 а)
 да предоставят по искане на комисията всяка налична статистическа, биологична и друга научна информация, която е необходима на комисията за целите на настоящата конвенция;
 б)
 когато официалните им агенции не са в състояние да набавят и предоставят подобна информация, да позволят на комисията да я набави на доброволна основа директно от дружества и отделни рибари, чрез членовете на комисията.
 3. Членовете на Комисията се задължават да си сътрудничат с цел приемането на подходящи ефективни мерки за гарантиране на прилагането на разпоредбите на настоящата конвенция.
 4. Договарящите се страни се задължават да въведат система за международно правоприлагане, която да се прилага в зоната на действие на конвенцията, освен в териториалните и други води, ако има такива, в които дадена държава има право по силата на международното право да упражнява юрисдикция в областта на рибарството.
 Член XII
 1. Комисията приема бюджет за общите разходи на комисията за двугодишния период, следващ всяко редовно заседание.
 2.
 а)
 Всеки член на комисията внася годишна вноска в бюджета на комисията, изчислена съгласно схема, предвидена във финансовите разпоредби, приети от комисията. При приемането на посочената схема комисията следва да взема предвид, наред с другото, фиксираната основна вноска на всеки член на комисията за неговото членство в комисията и в подкомисии, общото приблизително тегло на улова и нетното тегло на консервираните продукти от атлантическа риба тон и подобните ѝ видове, както и степента на икономическо развитие на членовете на комисията.
 б)
 Схемата за годишните вноски във финансовите разпоредби се изготвя или изменя само със съгласието на всички членове на комисията, които присъстват и гласуват. Членовете на комисията ще бъдат съответно информирани деветдесет дни преди това.
 3. Съветът разглежда втората половина на двугодишния бюджет на своето редовно заседание, което се провежда между две заседания на комисията, и въз основа на текущата и очакваната ситуация може да разреши преразпределение на сумите в бюджета на комисията за втората година в рамките на общия бюджет, одобрен от комисията.
 4. Изпълнителният секретар на комисията съобщава на всеки член на комисията за годишната сума на


text:
неговата вноска. Вноските се внасят на 1 януари в годината, за която е определена вноската. Вноски, които не са изплатени преди 1 януари на следващата година, се считат за неплатени и просрочени.
 5. Вноските в двугодишния бюджет се изплащат във валута според преценката на комисията.
 6. На своето първо заседание комисията одобрява бюджет за останалата част от първата година, през която тя функционира, и бюджета за следващия двугодишен период. Тя незабавно изпраща на членовете на комисията копия от тези бюджети, заедно със съобщения за съответно изчислените вноски за първата година.
 7. След това, в срок от най-малко шестдесет дни преди редовното заседание на комисията, което предхожда двугодишния бюджетен период, изпълнителният секретар представя на всеки член на комисията проект на двугодишен бюджет с проект на размера на вноските.
 8. Комисията може временно да преустанови правото на глас на всеки член на комисията, чиито неизплатени вноски се равняват на или надхвърлят дължимата от него сума за двете предходни години.
 9. Комисията създава фонд за работен капитал, който финансира работата на комисията преди получаването на всички годишни вноски и служи и за други цели по преценка на комисията. Комисията определя размера на фонда, изчислява необходимите за създаването му авансови вноски и приема правила за разходването на фонда.
 10. Комисията осигурява годишен независим финансов одит на счетоводната документация на комисията. Докладите от тези одити се разглеждат и одобряват от комисията или от съвета — в годините, когато не се провежда редовно заседание на комисията.
 11. За изпълнението на своята работа комисията може да получава и друго финансиране освен предвиденото в параграф 2 от настоящия член.
 Член XIII
 1. Договарящите се страни се споразумяват да поддържат работни взаимоотношения между комисията и Организацията на ООН за прехрана и земеделие. За тази цел комисията започва преговори с Организацията на ООН за прехрана и земеделие с цел сключването на споразумение по силата на член XIII от акта за създаване на организацията. Това споразумение следва да предвижда inter alia договореност генералният директор на Организацията на ООН за прехрана и земеделие да определи представител на организацията, който да участва във всички заседания на комисията и нейните спомагателни органи, но без право на глас.
 2. Членовете на комисията се споразумяват да се създадат условия за сътрудничество между комисията и други международни комисии за риболов и научни организации, които биха могли да допринесат за работата на комисията. Комисията има право да сключва споразумения с други подобни комисии и организации.
 3. Комисията може да покани всяка съответна международна организация или правителство, което е член на Организацията на обединените нации, както и специализирана агенция на Организацията на обединените нации, които не членуват в комисията, да изпратят свои наблюдатели на заседанията на комисията и спомагателните ѝ органи.
 Член 7
 Член XII от конвенцията се преномерира като член XIV. Параграф 2 от този член се изменя, както следва:
 „2. След изтичане на десетгодишния срок след датата на влизане в сила на настоящата конвенция, всяка договаряща се страна може да се оттегли от нея на 31 декември на която и да е година, включително по време на


text:
десетата година, като за целта уведоми писмено за оттеглянето си генералния директор на Организацията на ООН за прехрана и земеделие на или преди 31 декември на предходната година.“
 Член 8
 Член XIII от конвенцията се преномерира като член XV. Параграф 1 от този член се изменя, както следва:
 „1.
 а)
 По инициатива на всяка договаряща се страна или на самата комисия, комисията може да предлага изменения на настоящата конвенция. Всяко такова предложение се изготвя с консенсус.
 б)
 Генералният директор на Организацията на ООН за прехрана и земеделие изпраща заверено копие от текста на всяко предложено изменение на всички договарящи се страни.
 в)
 Измененията, които не са свързани с поемането на нови задължения, влизат в сила за всички договарящи се страни на тридесетия ден след одобрението им от три четвърти от договарящите се страни.
 г)
 Измененията, които са свързани с поемането на нови задължения, влизат в сила за всяка договаряща се страна, която е приела измененията, на деветдесетия ден след приемането им от три четвърти от договарящите се страни и след това — за всяка останала отделна договаряща се страна — след като тя самата ги е приела. Всяко изменение, което е било определено от една или повече от договарящите се страни като поставящо нови задължения, се счита за изменение, което е свързано с поемането на нови задължения, и влиза в сила по съответния ред.
 д)
 Всяко правителство, което стане страна по настоящата конвенция, след като дадено изменение по нея е представено за одобрение съгласно разпоредбите на настоящия член, е задължено да прилага настоящата конвенция заедно с внесените изменения в нея, когато те влязат в сила.“
 Член 9
 Добавя се нов член XVI към конвенцията със следния текст:
 „Член XVI
 Приложенията представляват неразделна част от настоящата конвенция и всяко позоваване на настоящата конвенция представлява позоваване и на нейните приложения.“
 Член 10
 Членове XIV, XV и XVI от конвенцията се преномерират съответно като членове XVII, XVIII и XIX и се изменят, както следва:
 „Член XVII
 1. Настоящата конвенция е открита за подписване от правителството на всяка държава, която е член на Организацията на обединените нации, както и на някоя от специализираните агенции на Организацията на обединените нации. Всяко правителство, което не подпише настоящата конвенция, може да се присъедини към нея по всяко време.
 2. Настоящата конвенция подлежи на ратифициране или одобрение от страните, които са я подписали, съобразно изискванията на техните конституции. Инструментите за ратифициране, одобрение или присъединяване към конвенцията се депозират пред генералния директор на Организацията на ООН за прехрана и земеделие.
 3. Настоящата конвенция влиза в сила след депозиране на инструментите за ратифициране, одобрение или присъединяване към конвенцията от седем правителства, като по отношение на всяко друго правителство, което по-късно депозира инструмент за ратифициране, одобрение или присъединяване, конвенцията влиза в сила от датата на депозирането на тези документи.
 4. Настоящата конвенция остава открита за подписване или присъединяване към нея на всички междуправителствени организации за икономическа интеграция, в които влизат държави, които са прехвърлили на тази организация компетенции по въпросите, уредени в настоящата конвенция, включително компетенциите да сключва договори във връзка